stanford-oval/wikipedia huggingface dataset:
אן אנדרסון
הערות שוליים

1 2  "Herbert Alan Wright". Birth, Marriage, Death & Parish Records. Berkshire Burial Index. 17 July 1959.
1 2  Barker, Nicholas (Winter 1979). "An Illustrator of the 'Nineties' - Alan Wright (by Maleen Matthews)". The Book Collector. Vol. 28, no. 4. pp. 530–544.
↑  "Annie Anderson married Alan Wright". Birth, Marriage, Death & Parish Records. England & Wales Marriages (1837-2008) (Vol. 2c, p. 777).
↑  Anderson, Hans Christian. The Emperor's New Clothes - The Golden Age of Illustration Series. Read Books Ltd, 2013.
↑  Theweeweb.com Archived July 15, 2009, at the Wayback Machine
↑  Watson, Victor (2001). "'Anne Anderson' (by David Wootton)". The Cambridge Guide to Children's Books in English (Illustrated ed.). Cambridge University Press. pp. 29–30.
↑  Zipes, Jack (2006). "'Anne Anderson' (by Adrienne E. Gavin)". The Oxford Encyclopedia of Children’s Literature (Vol 1.). Oxford University Press
↑  "Annie Wright". Birth, Marriage, Death & Parish Records. Berkshire Burial Index. 29 May 1952.
| --- | --- |
בקרת זהויות :  NLI: 987007372159905171  GND: 1027071791  ISNI: 0000 0000 5494 9220  LCCN: n2009007371  NKC: mzk2013757138  NTA: 084812508  SUDOC: 24142397X  VIAF: 78839230   WorldCat (עם VIAF): 78839230 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אן אנדרסון".
אפוסטריורי

אפוסטריורי או א־פוסטריורי (לטינית: a posteriori, שפירושו: "מתוך מה שבא אחר־כך") הוא מונח בלוגיקה ובפילוסופיה שבא לסווג טיעון כטיעון שמבוסס על הוכחות וידע מציאותי. כלומר, טיעון שמהלכו הוא מן הסיבות הנראות לעין (החוויה האמפירית) אל מישור הטענות, ההצדקות והידע. לעומתו, טיעון א־פריורי הוא טיעון שאינו קשור כלל לחוויה ולמחקר המציאות ומבוסס לחלוטין על היגיון טהור(אנ').
ישנן עובדות רבות שאנחנו יודעים דרך החושים שלנו, כגון: דברים נופלים כלפי מטה ולא מעלה, או: שמן לא מתערבב עם מים. אלו אמיתות שאנחנו יודעים אותן מניסיון הרבה לפני שיש באפשרותנו להסבירן. כל עוד לא נוכל להסביר אותן מבחינה מדעית (כוח הכבידה או הקוטביות של מולקולות השמן), ידיעותינו יהיו ידיעות א־פוסטריוריות. אם ניתן להגיע לידע ולמסקנה הסופית ללא צורך כלל בביסוס מציאותי אזי יהי אלו ידיעות אפריוריות.
ראו גם

אפריורי
אפילו לא שגוי

"אפילו לא שגוי" (מאנגלית: "Not even wrong") הוא ביטוי המפגין זלזול ברעיון פילוסופי אשר לא ניתן להפריכו במובן הפופריאני, או שאינו מבוסס פילוסופית או מדעית.
טביעת הביטוי מיוחסת לוולפגנג פאולי, מראשוני הפיזיקאים של מכניקת הקוונטים, שהיה ידוע בביטוייו השנונים להתנגדויות לחשיבה מדעית שגויה או מרושלת.
חבר הציג לו מאמר מאת פיזיקאי צעיר, שחשד כי הוא אינו בעל ערך רב, אך רצה לשמוע את דעתו של פאולי בעניין. פאולי העיר בצער "זה אפילו לא שגוי".
ראו גם

פילוסופיה של המדע
הוכחה
טרחן כפייתי
באופן ריק
הערות שוליים

↑  Rudolf Peierls, 1960. Biographical Memoirs of Fellows of the Royal Society, Vol. 5, 174-192
אנג'לו מריאני

| --- | --- |

 לידה:  11 באוקטובר 1821 רוונה, מדינת האפיפיור 
 פטירה:  13 ביוני 1873 (בגיל 51) ג'נובה, איטליה 
 מקום קבורה:  רוונה 
 מוקד פעילות:  ממלכת איטליה 
 
אנג'לו מאוריציו גספארה מריאני (באיטלקית: Angelo Maurizio Gaspare Mariani; ‏ 11 באוקטובר 1821 - 13 ביוני 1873) היה מנצח אופרה ומלחין איטלקי. כמנצח זכה לשבחי ג'וזפה ורדי, ג'אקומו מאיירבר, ג'ואקינו רוסיני וריכרד וגנר, והיה ידיד אישי של ורדי במשך שנים רבות, אם כי בשנות חייו האחרונות של מריאני חל ביניהם נתק. מריאני ניצח לפחות על שתי בכורות עולמיות ("ארולדו" של ורדי ו"אמלטו" של פרנקו פאצ'ו), ולפחות על ארבע בכורות איטלקיות ("האפריקנית" של מאיירבר, "דון קרלוס" של ורדי, ומשל וגנר, "לוהנגרין" ו"טנהויזר".
הערות שוליים

↑  מריאני טען במסמכים שונים ובאוטוביוגרפיה, ששנת הולדתו הייתה 1824, אבל הראיות אינן תומכות בטענתו זו.
↑  פרנסיס טוי, "ורדי", לדורי, תרגום:נחמן בן-עמי, 1955 עמ' 83
↑  טוי, עמ' 84
↑  Instituto Nazionale di Studi Verdiani
↑  "Amleto project: The History" on anthonybarrese.com
↑  "Title"? on Comune di Bologna';s website
↑  טוי, עמ' 113
↑  טוי, עמ' 119-116
↑  טוי, עמ' 120-119
↑  Classical Music Midi: Verdi
| --- | --- |
בקרת זהויות :  NLI: 987007275816305171  PLWABN: 9810643232205606  BNE: XX1716869  BnF: cb14829267h (data)  GND: 119062763  ICCU: TO0V584972  ISNI: 0000 0000 8376 4110  LCCN: n88024852  MusicBrainz: 21243e0d-c600-422e-b703-4fce6f8b4db9  NTA: 19745240X  SNAC: w6fb5dr1  SUDOC: 122870158  VcBA: 495/367544  VIAF: 42106908   WorldCat (עם VIAF): 42106908 
אנג'לו מריאני בבגרותו
אפקט משולב

אפקט משולב הוא כשל לוגי רטרודוקטיבי שבו דבר אחד נחשב כסיבה לאחר, כאשר למעשה שניהם נובעים מסיבה שלישית שברקע. כשל זה נחשב לעיתים קרובות לסוג מיוחד של כשל פוסט הוק.
דוגמאות:
אנחנו חווים כעת מצב מוזר של אבטלה גבוהה, שנגרמת בגלל ביקושים צרכניים חלשים. (למעשה, סיבה יסודית יותר היא רמות ריבית גבוהות המפחיתות את היכולת ליטול הלוואות אצל מעסיקים וצרכנים כאחד)
העלייה בצריכת קרטיבים בחודשי הקיץ גורמת לעלייה בשריפות. (למעשה, החום הוא הגורם המשמעותי המביא גם לעליה בצריכת קרטיבים וגם לעלייה בשריפות).
ראו גם

מתאם אקראי
אפילו לדקה (שיר של שירה לוי)

אפילו לדקה הוא סינגל שהוקלט על-ידי הזמרת והשחקנית הישראלית שירה לוי. השיר יצא לאור ב-19 בנובמבר 2019, על-ידי חברת התקליטים NMC.
רקע וכתיבה

השיר נכתב על-ידי נעם חורב, הולחן על-ידי עמרי קסטן וחן מצגר-אדר, שגם הפיק אותו מוזיקלית. השיר, שהוא סינגל הבכורה שלה כזמרת סולו, מספר על תחושותיה וחווייתה הפנימית של לוי בהתמודדותה עם התאבדותו של אביה בשל מחלת הדיכאון. לוי מספרת כי ידעה תמיד שביום מן הימים תמצא דרך להנציח את אביה ולהעלות את מחלת הדיכאון וחשיבותה לשיח הציבורי.
נועם חורב, אשר כתב את מילות השיר, סיפר כי בעת העבודה עליו ביקש מלוי לכתוב מכתב לאביה, אשר מגולל את תחושותיה - ולשלוח אותו אליו. חורב סיפר כי לאחר קריאת הפזמון שכתב בהשראת מכתבה שלה, התרגשה לוי עד מאוד וזיהתה עצמה בכל מילה ומילה.
השיר זכה להצלחה מרשימה, הושמע רבות בתחנות הרדיו בישראל, וכן זכה לשבחים מהמבקרים. בין היתר, הודגשו ביצועה הקולי של לוי והמסר העוצמתי הטמון בשיר.
לאור השפעתו של השיר, והעלאתו את נושא האובדנות לדיון הציבורי - במיוחד בקרב בני נוער - הוזמנה לוי לבצעו בכנסת ישראל במסגרת ציון יום האובדנות.
וידאו קליפ

הווידאו קליפ המלא שיצא עבור השיר, בוים על-ידי אמיל בן שמעון והועלה לערוץ היוטיוב של לוי ב-19 בנובמבר 2019. במאי הקליפ ביקש להעצים את המסר החשוב שבשיר, שכן לא פעם נוטות משפחות המתמודדות עם התאבדות להימנע משיח על הנושא מתוך בושה. לשם יצירת תחושת ההזדהות והעצמת המתמודדים השונים, הוזמנו להשתתף בקליפ ילדים מעמותת "בשביל החיים" שאיבדו גם הם את יקיריהם ממקרי התאבדות שונים.
נכון למאי 2023, מונה הצפיות של הקליפ עומד על למעלה ממיליון צפיות.
הערות שוליים

↑  רן בוקר, שירה לוי: "תמיד ידעתי שאנציח את אבא שלי", באתר ynet, 19 בנובמבר 2019
1 2    רז שכניק, בחרתי בחיים במקום לשבת בדיכאון, באתר "ידיעות אחרונות", 18 בנובמבר 2019
↑  נעם חורב מגלה איך נולד השיר 'אפילו לדקה' לכוכבת הנוער שירה לוי: "הביצוע מצמרר", באתר mynetafula, ‏2019-11-22
↑  דודי פטימר, ‏משה פרץ בשיר שלא יהיה להיט, מאור אדרי רומנטי ו"פורמולה" מאכזבות, באתר מעריב אונליין, 21 בנובמבר 2019
↑  מוזיקה - התמכרנו בדקה: כוכבת הנוער שירה לוי בסינגל בכורה, באתר פרוגי, ‏2019-11-19
↑  שירה לוי - אפילו לדקה - יום האובדנות בכנסת 26.11.19, נבדק ב-2023-05-23
↑  שירה לוי - אפילו לדקה, נבדק ב-2023-05-20
אפופה

| --- | --- |
דגל אפופהדגל אפופה

הכניסה לאפופה
 מדינה:  אל סלוודור אל סלוודור
 מחוז:  סן סלוודור
 תאריך ייסוד:  1543
 שטח:  51.84 קמ"ר
 גובה:  443 מטרים
 אוכלוסייה:  ‏
  ‑ בעיר:  131,286 (2007)
 קואורדינטות:  13°48′05″N 89°10′45″W﻿ / ﻿13.801272222222°N 89.179080555556°W﻿ / 13.801272222222; -89.179080555556 
 אזור זמן:  UTC -6
  מפת מיקום  מפה מפורטת   (למפת אל סלוודור מוגדלת) סן סלוודור סנטה אנה סן מיגל אווצ'פאן אוסולוטאן סונסונטה גואטמלה הונדורס האוקיינוס השקטאפופה(למפת אל סלוודור רגילה) סן סלוודור סנטה אנה סן מיגל אווצ'פאן אוסולוטאן סונסונטה גואטמלה הונדורס האוקיינוס השקטאפופה  he tabBackground:;tabBorder:#aaa;defaultTab:0;
אפופה (בספרדית: Apopa) היא עיר במחוז סן סלוודור באל סלוודור. העיר נמצאת במרחק של כ-13 קילומטרים מהעיר סן סלוודור, בירת אל סלוודור, והיא חלק מהמטרופולין שלה.
היסטוריה

אפופה נוסדה ב-15 בינואר 1543.
אפופה קיבלה מעמד של עיירה ב-7 במרץ 1874 ומעמד של עיר ב-7 ביוני 1921.
גאוגרפיה

הנהרות אסלוואטה, לאס קניאס, גואייקומה וטומאיאטה חוצים את אפופה.
אפילו חרב חדה מונחת על צווארו של אדם אל ימנע עצמו מן הרחמים

אפילו חרב חדה מונחת על צווארו של אדם אל ימנע עצמו מן הרחמים הוא פתגם עברי שמקורו בדברי האמוראים. משמעות אמרה זו היא שגם בעת צרה וסכנה גדולה אין לאדם להתיאש, ועליו להתפלל ויוכל על ידי כך לשנות את גזר דינו, קשה ככל שיהיה. בתלמוד הבבלי מיוחסת אמרה זו לחזקיהו המלך שאמר אותה בשם דוד המלך.
מקור הפתגם בתלמוד

בתלמוד הבבלי, במסכת ברכות, מובא שחזקיהו המלך חלה ונטה למות, בא אליו ישעיהו הנביא לבקרו, ואמר לו שהוא ימות: "ויאמר אליו: כה אמר ה', צו לביתך, כי מת אתה ולא תחיה!". לאחר דין ודברים ביניהם, אמר ישעיהו שלא יעזור לו דבר כי "כבר נגזרה עליך גזירה". בשלב זה חזקיהו ענה לישעיהו: "בן אמוץ, כלה נבואתך וצא. כך מקובלני מבית אבי אבא, אפילו חרב חדה מונחת על צוארו של אדם, אל ימנע עצמו מן הרחמים". חזקיהו לא התייאש, התפלל, והחלים ממחלתו לחמש עשרה שנים נוספות של מלכות.
רש"י מפרש, שחזקיה למד זאת מדוד שהתפלל לה' בזמן המגפה לאחר המפקד שעשה בסוף ספר שמואל: "ויאמר דוד אל יהוה בראתו את המלאך המכה בעם, ויאמר הנה אנכי חטאתי ואנכי העויתי ואלה הצאן מה עשו תהי נא ידך בי ובבית אבי." שאפילו שהמלאך כבר החל לפגוע בעם עדיין דוד התפלל לה' שתעצר המגפה. בהמשך בהמלצת גד הנביא, דוד הולך לקנות את גורן ארונה היבוסי, בונה שם מזבח ומקריב שם קורבנות, ואכן המגפה נעצרה.
רבי חיים בן עטר מדגיש שהמדובר הוא אפילו על החרב החדה של מלאך המוות, והיינו אפילו אם נודע לו שמשמים נגזר דינו למיתה עליו להתפלל משום שיוכל על ידי כך לשנות את גזר דינו.
מתי מותר להתפלל שחולה ימות

ישנם פוסקים שסייגו זאת והתירו להתפלל על חולה שימות אם הוא מתייסר בייסורים, אך יש שאסרו לקרובי המשפחה להתפלל תפילה שכזו אלא עליהם לעולם להתפלל לרפואת החולה.
הערות שוליים

↑  ראו ספר מלכים ב', פרק כ', ספר ישעיה, פרק ל"ח, ותלמוד בבלי, מסכת ברכות, דף י', עמוד א'.
↑  "חפץ ה'" לברכות י עמוד א, על פי דברי רש"י בברכות שם דיבור המתחיל "מקובלני".
↑  ראו ר"ן לתלמוד בבלי, מסכת נדרים, דף מ' דיבור המתחיל אין מבקש, על פי תלמוד בבלי, מסכת כתובות, דף ק"ד.
↑  ראו חקקי לב של הרב חיים פלאג'י, חלק ראשון יו"ד סימן נ', הביא דבריו הרב חיים דוד הלוי בשו"ת עשה לך רב חלק ט סימן כב.
אף פעם לא התנשקה

| --- | --- |
כרזת הסרט
כרזת הסרט
 בימוי:  ראג'ה גוסנל
 הופק בידי:  ננסי ג'ונובן, ברוק שילדס
 תסריט:  אבי קון, מארק סילברסטיין
 עריכה:  דברה קיאטה
 שחקנים ראשיים:  דרו ברימור, דייוויד ארקט, מייקל ורטן
 מוזיקה:  דייוויד ניומן
 צילום:  אלכס נפומיאנסקי
 מדינה:  ארצות הברית ארצות הברית
 חברת הפקה:  פוקס המאה ה-20, Flower Films 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  9 באפריל 1999
 משך הקרנה:  107 דקות
 שפת הסרט:  אנגלית
 סוגה:  קומדיה רומנטית, סרט נעורים, סיפור התבגרות 
 תקציב:  25 מיליון דולר
 הכנסות:  84.6 מיליון דולר
 הכנסות באתר מוג'ו:   neverbeenkissed
 אתר רשמי
 דף הסרט ב־IMDb
 
אף פעם לא התנשקה (באנגלית: Never Been Kissed) הוא סרט קולנוע אמריקאי מסוגת קומדיה רומנטית וסרט נעורים משנת 1999 בבימויו של ראג'ה גוסנל (אנ'), עם דרו ברימור, דייוויד ארקט ומייקל ורטן בתפקידים הראשיים.
העלילה היא על עיתונאית שמקבלת משימה לכתוב כתבת תחקיר על מה שקורה בבית ספר תיכון שהוא במקרה תיכון בו למדה בעברה וסבלה מנידוי חברתי.
הסרט היה שובר קופות וגרף 84.6 מיליון דולר.
תקציר העלילה

ג'וסי גלר (דרו ברימור) בת 25, עובדת כעורכת זוטרה בעיתון שיקגו סאן-טיימס. יום אחד מטיל עליה העורך הראשי ג'יימס ריג'פורט (גארי מרשל) לכתוב בפעם הראשונה כתבה על הנעשה בבית ספר תיכון. לשם זה עליה להתחזות לתלמידת תיכון בבית הספר בו למדה ובו סבלה כל הזמן מחרם חברתי מהתלמידים שכינו אותה "ג'וסי המגעילה" (Josie Grossie). אם היא לא תצליח היא תפוטר יחד עם הבוס שלה גאס (ג'ון סי. ריילי).
העיתון מצייד אותה במכשיר הקלטה ובמצלמה נסתרת. כבר מההתחלה היא "לא מקובלת" בעיקר על ידי ה"ביצ'יות" קירסטי (מארלי שלטון), גיבי (ג'ורדן לאד) וקירסטן (ג'סיקה אלבה), אבל מתקבלת לחבורה החנונים שבראשה אלדיס (לילי סובייסקי).
סם קולסון (מייקל ורטן) הוא מורה לספרות והוא מתרשם מידיעותיה של ג'וסי בספרות ומכושר הבעתה, והיא מתאהבת בו. אחיה רוב (דייוויד ארקט) נרשם גם כתלמיד, מצליח כשחקן בייסבול ומשפיע על התלמידים לטובת ג'וסי.
ג'וסי נהפכת ל"מקובלת" וה"חתיך" של הכתה, גאי פרקינס (ג'רמי ג'ורדן) מוכן להיות בן זוגה בחגיגת הפרום.
להפתעת כולם נבחרת ג'וסי ל"מלכת הפרום", וכאשר שלושת ה"ביצ'יות" מטיחות בפניה צעקות לא נעימות, היא מגלה לכולם שהיא בת 25 ועורכת כתבת תחקיר על בית הספר. כולם נדהמים ובעיקר המורה סם קולטון שהחל להתאהב בה וחש נבגד.
הכתבה מתפרסמת וג'וסי זוכה לשבחים, אך יש לה נקיפות מצפון. היא מפרסמת מכתב התנצלות בעיתון וכותבת כי תחכה במגרש הבייסבול לפני המשחק לאותו בחור שיגיע וייתן לה נשיקה כי עד אז לא התנשקה. למקום מגיעים גם אנשי תקשורת רבים. ג'וסי עומדת במרכז המגרש ומחכה. ברגע האחרון לפני פתיחת המשחק מגיע סם והם מתנשקים לתשואות הצופים.
צוות השחקנים

| שם השחקן/ית | שם הדמות | הערות |
| --- | --- | --- |
| דרו ברימור | ג'וסי גלר |  |
| דייוויד ארקט | רוב גלר |  |
| לילי סובייסקי | אלדיס | תלמידה |
| מייקל ורטן | סם קולסון | מורה |
| מולי שאנון | אניטה | עובדת בעיתון |
| ג'ון סי. ריילי | גאס | עובד בעיתון |
| ג'סיקה אלבה | קירסטן ליוסיס | תלמידה |
| מארלי שלטון | קירסטי דייוויס | תלמידה |
| ג'ורדן לאד | גיבי | תלמידה |
| גארי מרשל | ג'יימס ריג'פורט | עורך עיתון |
| מריסה ג'ארט וינוקור | שילה | תלמידה |
| אוקטביה ספנסר | סינטיה | עובדת עיתון |
| ג'רמי ג'ורדן | גאי פרקינס | תלמיד |
| ג'יימס פרנקו | ג'ייסון | תלמיד |
בתרבות

באחד מפרקי "הרעשנים" ריטה מתחזה לתלמידת תיכון לצורך כתבה, והיא מתקרבת לשלושת בנותיה התיכוניסטיות: לואן, לני ולונה.
ארטה פוברה

"איגלו מאבנים" (1982, Igloo di pietra) מאת מריו מרץ.
"ארטה פוברה" (באיטלקית: Arte Povera; "אמנות ענייה") הוא כינוייה של קבוצת אמנים איטלקים, שרובם הגיעו מערי צפון-איטליה כגון טורינו, מילאנו וג'נובה, ופעלו בשנות השישים והשבעים של המאה ה-20. הם יצרו אמנות העושה שימוש בחומרים דלים וזולים, חסרי "הילה" אמנותית כגון מתכות, אבנים, עצים וכדומה, בהשפעת אמנות הפופ ארט.
המונח עצמו נטבע בשנת 1967 על ידי מבקר האמנות האיטלקי ג'רמנו צ'לנט (Germano Celant), שאף אצר כמה תערוכות של חברי הקבוצה.
בין האמנים המזוהים עם תנועה זו בולטים האמנים מריו מרץ (Mario Merz), פיירו מנצוני (Piero Manzoni) ומיכלאנג'לו פיסטולטו (Michelangelo Pistoletto).
אנדרטת יורי גגארין

| --- | --- |

 מידע כללי
 סוג:  מונומנט, פסל דמות 
 על שם:  יורי גגארין 
 מיקום:  גגארינסקי ראיון 
 מדינה:  רוסיה 
 הקמה ובנייה
 תקופת הבנייה:  ? – 4 ביולי 1980
 תאריך פתיחה רשמי:  4 ביולי 1980 
 חומרי בנייה:  טיטניום 
 יוצר:  פאבל בונדרנקו 
 מידות
 גובה:  30 מ' (כן) 12.5 מ' 
 קואורדינטות:  55°42′30″N 37°34′57″E﻿ / ﻿55.7083°N 37.5825°E﻿ / 55.7083; 37.5825
  (למפת מוסקבה מוגדלת) אנדרטת יורי גגארין(למפת מוסקבה רגילה) אנדרטת יורי גגארין
 
אנדרטת יורי גגארין (ברוסית: Памятник Гагарину) היא אנדרטה לזכרו של טייס החלל הראשון, יורי גגארין.
האנדרטה הותקנה במוסקבה ב-4 ביולי 1980 בכיכר בשם זהה בלנינסקי פרוספקט. האנדרטה עשויה טיטניום, מתכת המשמשת לבניית ספינות חלל. לאנדרטה יש סטטוס של אתר מורשת תרבותית.
גובה האנדרטה הוא 42.5 מטר, המשקל הכולל הוא 12 טון. למרגלות האנדרטה יש עותק של קפסולת חלל ווסטוק, שעליו עשה יורי גגארין את הטיסה הראשונה שלו לחלל ב-12 באפריל 1961.
הערות שוליים

↑  https://gge.ru/press-center/news/chelovek-iz-titana-kak-stroili-pamyatnik-gagarinu-v-moskve/
ארטווין (נפה)

| --- | --- |

 מדינה:  טורקיה טורקיה
 מחוז:  הים השחור
 מושל:  Mustafa Yemlihalioğlu
 בירת הנפה:  ארטווין
 שטח:  7,493 קמ"ר
  ‑ הנקודה הגבוהה:  קצ'קר 
 אוכלוסייה:  ‏
  ‑ בנפה:  174,010 (2018)
 קואורדינטות:  41°08′32″N 41°50′17″E﻿ / ﻿41.14222°N 41.83806°E﻿ / 41.14222; 41.83806
 אזור זמן:  UTC +2
 http://www.artvin.gov.tr
  מפת מיקום  מפה מפורטת     לחצו כדי להקטין חזרה    לחצו להגדלה       חלוקה אדמיניסטרטיבית tabBackground:;tabBorder:#aaa;defaultTab:0;
 
נפת ארטווין (טורקית Artvin ili) היא נפה בצפון מזרח טורקיה. הנפה גובלת בגאורגיה מצפון, בנפת ארדהאן ממזרח, בנפת ארזורום מדרום ובנפת ריזה ובים השחור ממערב. שטחה של הנפה הוא 7,493 קמ"ר. בנפת ארטווין מתגוררים 172,241 תושבים, רובם טורקים, אך באזור מתגוררות גם קבוצות של לאזים, המשנים, ארמנים וגאורגים. מבחינה אדמיניסטרטיבית מחולקת הנפה לשמונה יחידות משנה.
אפילוג

.
אפילוג בספר
אֶפִּילוֹג (לפי האקדמיה ללשון העברית נקרא גם: אחרית דבר, חתימה, סוף דבר) הוא החלק המסיים יצירה ספרותית. לא לכל יצירה יש אפילוג.
האפילוג ביצירות שונות > בספרות

בספרות האפילוג הוא הפרק בסוף הספר המתאר מה קורה לאחר תקופה (שנים מספר) אחרי עלילת הספר. לדוגמה, בסוף הספר הארי פוטר ואוצרות המוות מובאות קורותיהם של הדמויות 19 שנים לאחר סוף העלילה.
האפילוג ביצירות שונות > בקולנוע

בקולנוע יש דרכים שונות להציג אפילוג:
כתוב על המסך "X שנים אחרי" והסרט ממשיך מהנקודה ההיא (של מספר שנים אחרי) כחלק מהסרט.
בדקות האחרונות של הסרט מוצגים קטעים מהסרט המציגים את הדמויות יחד עם כיתוב המתאר מה עלה בגורלן.
הסצנה האחרונה מוארכת (לדוגמה: הדמות רצה בסוף הסרט בלי שינוי משמעותי ברקע) וברקע נשמע קריין או מופיעות כתוביות המציינות את האפילוג.
ראו גם

פרולוג
ארטופטרוס

| ארטופטרוס |
| --- | --- |
 
תקופה
סילור-דבון 443.7–412.3 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: פרוקי-רגליים
סדרה:: עקרבי מים
משפחה:: פטריגוטיים
סוג:: ארטופטרוס
מינים
 E. bilobus  E. brodiei  E. canadensis  E. carinatus  E. exophthalmus  E. gigas  E. globiceps  E. grandis  E. holmi  E. laticauda  E. marstoni  E. megalodon  E. osiliensis  E. saetiger  E. serratus  E. serricaudatus  E. spatulatus  E. vogti?  E. waylandsmithi
שם מדעי
 Erettopterus

ארטופטרוס בהשוואה לאדם.
ארטופטרוס (שם מדעי: Erettopterus; מילולית: "כנף חותרת") הוא סוג נכחד של עקרב ימי אשר התקיים במשך הסילור עד הדבון בימים הקדומים והיה גדול מאוד, מבין הגדולים שבפרוקי-הרגליים מעולם. הוא חי באירופה ובאמריקה הצפונית שלפני 443.7 עד 412.3 מיליון שנה, כשהמאובנים התגלו בעיקר בארצות הברית, אנגליה וסקוטלנד, אם כי עוד מאובנים נמצאו גם בקנדה, סקנדינביה ואסטוניה.
בסוג נכללו 19 מינים שונים, אשר נחשבו בתחילה לשייכים לסוג Himantopterus, שמוטל בספק. הוא תואר למדע ב-1859 בידי החוקרים האנגלים ג'ון וויליאם סלטר (אנ') ותומאס הנרי האקסלי.
הוא היה מהגדולים שבעקרבי המים לצד היקלופטרוס, הפנטקופטרוס (Pentecopterus) והאקוטירמוס. למרות שהצורות העיקריות שלו הגיעו לאורך של עד 90 ס"מ ולעיתים אף פחות, היו דגימות חלקיות של חלק אחורי של השריון שאולי הגיעו לאורך של מעל 2.5 מטרים אצל המין E. grandis. היה לו מבנה מוארך בעל מעין "כנפיים" לצידי ראשו שעזרו לו לשייט. העיניים היו גדולות והלסתות מעוקלות במעט ולצידם צבתות שעזרו לתפיסת טרף.
כמו קרוביו כנראה שהיה חי בסמוך לקרקעית הים וניזון במארב לטרף כמו חסרי חוליות אחרים או דגים קטנים.
ארטה פסקל-טרויו

ארטה פסקל-טרויו (בצרפתית: Ertha Pascal-Trouillot; נולדה ב-13 באוגוסט 1943) היא דמות פורצת דרך ומנהיגה בהיסטוריה של האיטי. היא משפטנית שכיהנה כנשיאת בית המשפט העליון של האיטי, ושימשה כנשיאה הזמנית של המדינה כ-11 חודשים. פסקל-טרוליו הייתה האישה הראשונה שכיהנה בשני התפקידים.
ביוגרפיה

פסקל-טרויו נולדה למשפחה קשת יום, בת תשיעית בין עשרה ילדים. ב-1971 סיימה לימודי משפטים בפורט-או-פרנס והייתה האישה עורכת הדין הראשונה במדינה. בשנת 1975 מונתה לשופטת וב-1988 מונתה לנשיאת בית המשפט העליון. היא בלטה במומחיות שלה ובמחויבות שלה לצדק. הייתה בעלת השפעה משמעותית על עיצוב בית המשפט ומערכת החוקים בהאיטי.
בתקופה שבה עמדה בראש בית המשפט העליון אירעה הפיכה צבאית בהאיטי וכעבור שלושה ימי שלטון צבאי הועבר השלטון לידיה. היא כיהנה כנשיאה זמנית של האיטי ממרץ 1990 ועד פברואר 1991. במהלך השנה הנהיגה את המעבר של המדינה לשיטת שלטון דמוקרטית ובעת הבחירות החופשיות שנערכו בדצמבר 1990. ב-6 בינואר 1991 נערך ניסיון הפיכה כושל נגד הנשיא הנבחר ולאחר שנכנס לבסוף לתפקיד, הנשיא ז'אן-ברטראן אריסטיד הביא למעצרה של פסקל-טרויו באשמת קשירת קשר להפילו. בהתערבות ארצות הברית היא שוחררה ממעצר כעבור יום.
אנרגיה אטומית ברוסיה

תחנת הכוח הגרעינית לנינגרד
רוסיה היא אחת המפיקות הגדולות בעולם של אנרגיה גרעינית ואטומית. בשנת 2018 סך החשמל המיוצר בתחנות כוח גרעיניות ברוסיה היה 204.3 ואט לשעה והוא מהווה 18.7% מכלל ייצור החשמל במדינה. הקיבולת הגולמית המותקנת של כורים גרעיניים רוסיים היא 31.3 ג'יגה-וואט, נכון לדצמבר 2018.
היסטוריה

האנרגיה הגרעינית ברוסיה יונקת את שורשיה מהאנרגיה הגרעינית שפותחה בתקופת ברית המועצות, כאשר תחנת הכוח הגרעינית הראשונה בעולם נחנכה בעיר אובנינסק, במחוז מוסקבה.
בהתאם לחקיקה שהתקבלה בשנת 2001, כל הכורים האזרחיים ברוסיה מופעלים על ידי חברת רוסאנרגואטום.
ב-2007 אימץ הפרלמנט הרוסי את החוק "אודות חריגויות בניהול והסדרת רכוש ומניות הארגונים המשתמשים באנרגיה גרעינית והשינויים רלוונטיים לחוקי הפדרציה הרוסית", שהובילו ליצירת אטומנרגופרום - חברת החזקות אזרחית במגזר התעשייה הגרעינית האזרחית הרוסית, כולל חברת רוסאנרגואטום, היצרן וספק הדלק הגרעיני TVEL, ספקית האורניום טחסנאבאקספורט (Tenex) וקבלן המתקנים הגרעיניים אטומטסרויאקספורט.
עלות בניית תחנות הכוח הגרעיניות בשנות השבעים הייתה 800 דולר לקילוואט. בשנת 2019 דו"ח של S&P Global Rating קבע כי עלויות הבנייה הגרעינית ברוסיה היו הרבה מתחת לרמות האירופיות בשל אינטגרציה אנכית, השפעות עקומת למידה מהייצור הסדרתי והפיחות הגדל של המטבעות בשנת 2014.
תעשיית הגרעין הרוסית מעסיקה כ-200,000 עובדים. רוסיה מוכרת במומחיותה בטיפול באסון גרעיני ובבטיחות הטכנולוגיה שלה, בייחוד לאחר שנת 2000. אף שלרוסיה תוכנית שאפתנית להגדיל את מכירות הכורים שנבנו ברוסיה מעבר לים והיו 39 כורים בבנייה או מתוכננים לשיווק מעבר לים החל משנת 2018, היא עודנה סופגת ביקורת ממדינות המערב, על טכנולוגיית הכורים הגרעינים והסכנות האפשריות בהארכת תוחלת חיים של כורים ישנים, כמו במקרה של תחנת הכוח הגרעינית קולה.
כור המים בלחץ VVER-1200 הוא המערכת המוצעת כיום לבנייה והיא פיתוח של הכור מדגם VVER-1000 עם תפוקת כוח מוגברת לכ-1200 MWe (ברוטו) ומהווה לבטוחה יותר מהדגמים הקודמים יותר. באוגוסט 2016 הכור מדגם VVER-1200 הראשון, הוכנס לשירות בתחנת הכוח הגרעינית נובו-וורונז' II-1.
באמצעות חברות בפרויקט ITER, רוסיה משתתפת בתכנון כורי היתוך גרעיניים.
בשנת 2013 הקצתה ממשלת רוסיה 80.6 מיליארד רובל (2.4 מיליארד דולר) לטובת צמיחת התעשייה הגרעינית שלה ובמיוחד בפרויקטים של ייצוא שבהם חברות רוסיות מקימות, מחזיקות ומפעילות תחנות כוח, כמו תחנת הכוח הגרעינית באקויו שבטורקיה.
בשנת 2016 הוכרזו תוכניות ראשוניות לבנות 11 כורים חדשים עד שנת 2030, כולל כור VVER-600 ראשון, שהוא גרסת שני מעגלי קירור קטנים יותר של ה-VVER-1200, המיועד לאזורים ושווקים קטנים יותר. במחוז קרסנויארסק אושרו גם תוכניות מתאר לבניית מתקני סילוק פסולת רדיוקאטיבית.
באוקטובר 2017 דווח כי רוסאטום שוקלת לדחות את הזמנת המפעלים הגרעיניים החדשים ברוסיה בשל כושר ייצור עודף וכי מחירי החשמל הגרעיני החדשים גבוהים יותר מאשר עבור הפעלת התחנות הקיימות. ממשלת רוסיה שוקלת לצמצם את התמיכה במתקני גרעין חדשים במסגרת חוזי התמיכה שלה, שמבטיחים למפתחים החזר השקעה באמצעות תשלומים מוגדלים מצד הצרכנים למשך 20 שנה. בשנת 2019 דווח כי יכולת הגרעין המקומית תעלה רק במתינות כי הביקוש לחשמל ברוסיה עומד על שמריו, בהינתן צמיחת תוצר צנועה בלבד, פוטנציאל משמעותי לחיסכון באנרגיה וכוונת הממשלה להימנע מעליית מחירי החשמל באמצעות הגדלת תשלומי קיבולת נוספים.
תחנת הכוח הגרעינית הצפה הראשונה של רוסיה, האקדמיק לומונוסוב, מצוידת בכור שמסוגל לספק אנרגיה לעיירה רוסית נידחת במצרי ברינג. היחידה הגרעינית כוללת טכנולוגיות כורים מודולריים קטנים.
תחנות כוח גרעיניות > כורים פעילים

אחד עשר הכורים ברוסיה הם מסוג RBMK 1000, בדומה לזה שבתחנת הכוח הגרעינית בצ'רנוביל. חלק מהכורים מדגם RBMK היו אמורים להיות מושבתים, אך במקום זאת ניתנו להם הארכות חיים ושודרגו בתפוקתן בכ-5%. המבקרים אומרים כי הכורים הללו הם בעלי "תכנון לא בטוח בטבעו", שלא ניתן לשפרם באמצעות שדרוגים ומודרניזציה וכמה חלקי כורים לא ניתן להחליף. לטענת ארגוני סביבה ברוסיה הארכות החיים "מפרות את החוק הרוסי, מכיוון שהפרויקטים לא עברו הערכות סביבתיות".
חברות > חברות אחזקה

רוסאטום, התאגיד הפדרלי לאנרגיה אטומית, הגוף הממשלתי העיקרי לאנרגיה אטומית
אטומאנרגופרום, חברת התעשייה האטומית
רוסאנרגואטום, מפעילת תחנות הכוח הגרעיניות
חברות > חברות הנדסה גרעינית

אטום אנרגומאש: חברת הנדסת חשמל; מייצרת מחוללי אדים עבור תחנות כוח גרעיניות.
אטומאש: חברת הנדסה גרעינית הגדולה ברוסיה שנועד לבנות עד 8 כורים בשנה, אך לאחר קריסת ברית המועצות התארגנה מחדש באופן פרטי על ידי אנרגומש וכיום אינה עוסקת בייצור כורים.
אטומסטרויאקספורט: אספקת ציוד לאנרגיה גרעינית והוא מונופול ייצוא שירותים בתחום
אפריקנטוב: חברה לתכנון וייצור כור גרעיני. החברה המובילה בעולם בייצור כורי תרבית.
הידרופרס: חברה לייצור כורים גרעיניים ותכנון הנדסי
בטיחות

רוסיה, בתגובה לתאונות הגרעין היפנית בשנת 2011, הודיעה על ביצוע 'מבחני מתח' על כל הכורים שלה "כדי לשפוט את יכולתן לעמוד ברעידות אדמה חזקות יותר ממה שהעיצוב המקורי תוכנן".
ראו גם

רוסאטום